पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में लगातार बढ़ रहे कोरोना संक्रमण को रोकने के लिए प्रशासन हर सम्भव प्रयास कर रहा है। जिसके चलते रविवार को उपखण्ड मजिस्ट्रेट एवं इन्सीडेन्ट कमांडर ओमप्रकाश मीना ने कोरोना गाइडलाइंस का उल्लंघन करने पर दुकानों को सील करने की कार्रवाई की है। कोरोना संक्रमण की रोकथाम के लिए पुलिस सरकारी गाइडलाइन का पालन करवाने के लिए प्रशासन लगातार प्रयास कर रही है।उसके बावजूद कुछ दुकानदारों द्वारा जानबूझकर कोरोना गाइडलाइन की अवहेलना के चलते एसडीएम ओमप्रकाश मीना व थानाधिकारी बनवारी लाल ने नारौली डांग कस्बे में भ्रमण कर कोरोना गाइडलाइन का उल्लंघन करने वाले दुकानदार मुकेश अग्रवाल के खिलाफ कार्रवाई करते हुए दुकान को सील की गई एवं मास्क नहीं लगाने, सोशल डिस्टेंसिंग का पालन नहीं करने पर लोगों के चालान बनाए हैं।इस दौरान पुलिस चौकी प्रभारी बदनसिंह, गिरदावर बिष्णुदत्त निराला आदि साथ रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn